cyanic-selkie/wikianc huggingface dataset:
Aleksej Savrasov
Savrasov giftet seg i 1857 med Sofija Hertz. Hjemmet deres ble et samlingspunkt for kunstnere og kunstsamlere, blant annet Pavel Tretjakov. Savrasov og særlig Vasilij Perov utviklet et nært vennskap. Perov hjalp Sarasov med å tegne figurer på hans bilde «Volga nær Jurjevets», og Savrasov malte landskapene på Perovs malerier «Fuglefangeren» og «Jegere i bivuakk».
I 1862 reiste Savrasov til England for å se verdensutstillingen i London. I et brev hjem skrev han at ikke noe kunstakademi i verden kunne utvikle en kunstner slik som verdensutstillingen. På reisen besøkte Sarasov også Sveits. Malerne som kom til å påvirke han mest var den britiske maleren John Constable og hans sveitsiske kollega Alexandre Calame.
I 1870 brøt Savrasov med den regjeringsstøttede akademikunsten og ble medlem av Peredvizjniki-gruppen som arbeidet for en realistisk malestil.
Hovedverk
«Kornkråkene er kommet» (1871) er av mange regnet for å være høydepunktet i Savrasovs kunst. I fremstillingen av en vanlig, nesten triviell, hendelse med fuglenes tilbakekomst og i et særdeles ensformig landskap, viser Savrasov på en følsom måte overgangen i naturen fra vinter til vår. «Kornkråkene er kommet» ble malt i nærheten av Ipatjev-klosteret i Kostroma og maleriet gjorde Savrasov berømt.
«Kornkråkene er kommet» er uttrykk for en ny type lyrisk landskapsmaling, av senere kunstkritikere kalt stemningslandskap. Savrasov fortsatte å male i denne stilen. Maleriene hans var representert både ved verdensutstillingene i Wien i 1873, og Paris i 1878, og ved den storrussiske utstillingen i Moskva i 1882.
Endelikt
Etter at datteren hans døde i 1871 kom Savrasov i dyp personlig krise, og han utviklet seg etter hvert til alkoholiker. Muligens var han også misfornøyd med sin kunstneriske utvikling. Alle forsøk fra slektninger og venner på å hjelpe han var nytteløse.
Koopa
Begrepet eller navnet Koopa har flere betydninger:
Aleksej Savrasov
Endelikt
De siste årene av sitt levde Savrasov i stor fattigdom, han vandret rundt i Moskva og sov i krypinn. Bare dørvakten ved Moskvas skole i maling, skulptur og arkitektur og Pavel Tretjakov, grunnleggeren av Tretjakovgalleriet, skal ha vært tilstede ved Savrasovs gravferd i 1897.
Ángel González
Ángel González (født 6. september 1925 i Oviedo, død 12. januar 2008) var en stor spansk dikter av det tjuende århundre.
González tok juridisk embetseksamen ved Universitetet i Oviedo og i 1950, flyttet han til Madrid for å arbeide i den sivile administrasjon. Det var i Madrid at han først begynte å skrive og publisere sin egen poesi, ble venner med mange av de ledende spanske forfattere som oppmuntret hans videre arbeid. Hans første diktsamling, Áspero mundo (Meget streng verden), ble en umiddelbar suksess. Hans andre bok vant den prestisjetunge prisen Antonio Machado Prize for Poetry.
Argus (TV-program)
Argus var et norsk temastyrt talkshow med Mona Høiness som gikk på TV3 i 1993 og 1994. Programmet gikk på mandagskvelder og målgruppen var kvinner.
Programmet ble sendt i reprise fra 1995 til 1996.
Klinkenberg gruve
Klinkenberg gruve eller Klinkengruven var en de mindre gruvene til Røros Kobberverk for utvinning av kobbermalm. Gruven ligger på snaufjellet i Klinkenhåmmåren tre km nord for Aursunden og ca 22 km nordøst for Røros. Gruven hadde periodevis regulær drift i årene 1668-1892 og forsøksdrift 1906-07. Til sammen ble det tatt ut ca. 1600 t kobbermalm (med ca. 3% Cu) og 1400-2000 t svovelkis (med ca. 2% Cu).
Forekomsten ble funnet i 1668 og ble drevet i en rekke korte perioder: 1668-86, 1688-91, 1746-71, 1793-1801, 1815-31, 1837-40 og 1881-91. De første årene ble forekomsten drevet av Øresundske Kobberverk, før Røros Kobberverk overtok i 1693 og drev frem til 1831. I 1837 overtok Klinkenberg Interessentskap, men fikk ikke smeltet malmen, så Røros Kobberverk overtok rettighetene igjen i 1840. I 1881 gjorde kobberverket en avtale med gårdbrukerne i området som fikk forpakte gruven og levere malm til kobberverket. Dette pågikk fram til 1892, da gruven ble nedlagt. Forsøksdrift i 1906-1907 førte ikke til ny drift av gruven, ettersom den lå for langt unna smeltehytten i Røros til at driften kunne lønne seg.
Janne Kolling
Janne Kolling (født 12. juli 1968 i Århus) dansk håndballspiller som deltok i de olympiske leker 1996 i Atlanta og 2000 i Sydney Kolling ble olympisk mester i håndball under 1996 i Atlanta. Hun var med på det danske damelandslaget som vant håndballturneringen foran Sør-Korea og Ungarn.
Fire år senere, under 2000 i Sydney vant hun sin andre olympiske gullmedalje i håndball. Danmark beseiret Ungarn med 31- 27 i finalen.
Gjende
Gjende er en innsjø i Jotunheimen. Sjøen er lang og smal – i luftlinje 18 km lang og 1,5 km bred på det bredeste. Gjende har en karakteristisk smaragdgrønn farge på grunn av de store mengdene morenemasse som føres med elva Muru ut i Gjende. Elva Sjoa renner ut fra Gjende ved Gjendesheim, og ender i Gudbrandsdalslågen.
Gjende ligger midt i Jotunheimen, og både nord og sør for sjøen ligger topper på godt over 2 000 m. Ved vestenden ligger Gjendebu, på nordsiden ligger Memurubu og ved østenden ligger Gjendesheim. Om sommeren går det båtrute mellom disse tre stedene. Sjøen ga navn til den kjente reinjegeren Jo Gjende som hadde bu ved Gjendeosen, og til Gjendine Slålien, som ble født på Gjendebu. Navnet Gjende er gudbrandsdalsdialekt, og er den offisielle varianten av navnet ettersom sjøen ligger i Vågå kommune. På Vangsdialekt heter sjøen Gjendin, som en finner igjen i Henrik Ibsens navn på Besseggen, Gjendineggen, eller Gendineggen etter datidens ortografi. Navnet Gjende kan komme av gammelnorsk gand som betyr en rett kjepp.
Kontrasten til Bessvatnet er kjent for de som har gått Besseggen, da en har det klare blå Bessvatnet på den ene siden av eggen og det smaragdgrønne Gjende på den andre siden. Fargeforskjellen skyldes at Bessvatnet får lite tilsig av smeltevann fra isbre, mens Gjende får store mengder bresmeltevann (blant annet fra Memurubreen) som inneholder fine leirpartikler (slam). Disse fine partiklene holder seg flytende i vannet gir den grågrønne fargen når lyset brytes. Bessvatn ligger 400 meter høyere enn Gjende. Et 100 meter relativt flatt eid skiller de to innsjøene. Det er bare en tynn «vegg» ved Bandet/Besseggen som hindrer Bessvatnet å drenere til Gjende - istiden var over før breen hadde gnagd seg gjennom berget. Før istiden var det trolig en elvedal som hadde skåret seg dypt ned i det høyfjellsvidde der Gjende ligger nå. Senere har en stor «Gjendebre» erodert og slipt ned fjellet og dannet bassengene som Gjende og Bessvatnet fyller.
Mangopudding
Mangopudding (kinesisk: 芒果布甸, jyutping: mong1 gwo2 bou3 din6, pinyin: Mángguǒ bùdīng) er en populær dessert i Hongkong, der man er vant med britisk desserttradisjon. Den er også populær i Singapore og Macao, og finnes ofte på menyen i dim sum-restauranter i mange land.
Det finnes to slag mangopuddinger: ferske og fabrikkproduserte. Den ferske varianten som lages på spisestedet selv består av agar eller gelatin, ferske mangoer, usøtet kondensmelk og sukker. I tillegg hender det at fersk frukt som mer mango, jordbær, andre bær eller kiwi benyttes som garnityr. Fabrikklaget mangopudding benytter ikke fersk mango, men i stedet mangoessens.
Marianne Florman
Marianne Florman (født 1. juni 1964) er en dansk håndballspiller som deltok i de olympiske leker 1996 i Atlanta.
Florman ble olympisk mester i håndball under OL 1996 i Atlanta. Hun var med på det danske damelandslaget som vant håndballturneringen foran Sør-Korea og Ungarn.
Hun har spilt 107 landskamper for Danmark og scoret 170 mål.
Sør-Afrika under Sommer-OL 1948
Sør-Afrika under Sommer-OL 1948. 32 sportsutøvere fra Sør-Afrika deltok under Sommer-OL 1948 i London. Sør-Afrika kom på attendeplass med to gull-, en sølv- og en bronsemedalje.
This Is the World We Live In
«This Is the World We Live In» er en sang av den svenske pop-discogruppen Alcazar. Sangen kom ut i 2004 og ble raskt en stor sommerhit i Europa, inkludert Norge. Sangen er skrevet av B. Edwards, N. Rogers, Phil Collins, Tony Banks, Mike Rutherford, A. Bhagavan, N. von der Burg samt J. von der Burg og inneholder deler av Diana Ross' «Upside Down» og sangen «Land of Confusion» fra Genesis.
«This Is the World We Live In» er med på Alcazars album Dancefloor Deluxe, som singel, maxisingel og på diverse sampleplater.
Kangaskhan
Kangaskhan er en av de fiktive artene fra mediafranchisen Pokémon. Den er en Normal-type pokémon.
Kangaskhan er fra førstegenerasjonen av Pokémon, introdusert i Pokémon Yellow, Red og Blue, og Green (kun i Japan). Pokédex beskriver Kangaskhan med: ''«Raises its young in its belly puch. Won't run from any fight to keep its young protected» (Pokémon Yellow''). Noe som i seg selv er litt selvmotsigende, hvis ungene er i en sekk på magen vil det vel ikke være noe problem å stikke av for da er jo ungen med (hvis ikke ungen er ute av sekken og leker da selvsagt), men ut fra det foregående kan man forstå at Kangaskhan er en pokémon som tar vare på barna sine. Når kjønn ble introdusert i Pokémon-spillene valgte man å gjøre Kangaskhan til hunkjønn, så i nyere versjoner av Pokémon-spill er Kangaskhan alltid hunnkjønn.
Utseende
Utseendemessig er Kangsakhan stor og kraftig, ikke på langt nær så tung som Rhydon, men betydelig stor, tatt i betraktning av japanske Ash Ketchum som ikke er noe høyere enn 1,7 m. Kangaskhan er en forelder Pokémon, noe man forstår av dens omtanke for eget barn. Barnet holdes i en pung på magen som hos pungdyrene. Kangaskhans utseende stammer direkte fra australske kenguruer.
Områder
Kangaskhan er en av de pokémon som for noen er vanskelig å fange, den fanges i Safari Zone utenfor Fuchisa City. Man møter den ofte i områdene dypt inne i Safari Zone der man og til tider møter bla. Scyther og Tauros. Den er middels vanskelig å fange, noe som gjøres ved å enten kaste en stein på dyret (det høres brutalt ut, men dette er bare pokémon) eller ved å prøve å mate det før man så kaster en Safari ball og håper på det beste. Etter noen forsøk vil de fleste ha greid å fange en Kangaskhan, hvis du ikke greier det så er det bare å prøve igjen senere.
Egenskaper
Kangaskhan er en pokémon med høy attack og speed rating. Den er en veldig kraftig og allsidig pokémon som kan lære bla Surf og Strenght. Andre nyttige angrep den lærer er Dizzy punch og Mega punch, to kraftige slag som fungerer bra mot de fleste Pokémon. Andre angrep er Crunch, Shadow Claw, Outrage, Earthquake, Drain Punch, Avalanche og Brick Break
Overall
Alt i alt er Kangaskhan en kraftig, rask og nyttig pokémon. Dens allsidighet vises med rå kraft i form av Strenght og andre slag-angrep, men den kan også bruke Surf, noe som er livsnødvendig mot 2. trener i ligaen hvis man ikke har andre vann-pokémon. Dens overlegenhet er grunnen til at den brukes av flere og er en pokémon som ordner opp hvis det går dårlig med de andre. Den mest kjente personen som har hatt en Kangaskhan er Prof. Oak.
Museo Egizio
Museo Egizio («Det egyptiske museum», formelt navn Museo delle antichità egizie di Torino) er et museum i Torino i Piemonte, Italia. Det har den nest største samlingen av artefakter fra oldtidens Egypt; den største samlingen befinner seg i Egyptian Museum i Kairo.
Samlingen fikk sin start i 1753, da botanikeren Vitaliano Donati brakte statuer og fragmenter av statuer, totalt omkring 300 artefakter, fra Karnak og Koptos. I 1824 kjøte kong Carlo Felice Drovetti-samlingen, som bestod av 3007 artefakter som den franske generalkonsulen Bernardino Drovetti hadde samlet under sitt opphold i Egypt. Samme år brukte Jean-François Champollion den store samlingen av papyri til å teste sine gjennombrudd i dechiffreringen av hieroglyfer.
Samlingen i Torino vokste så kraftig at mange muséer ellers i verden følte behov for å utvide sine egyptiske avdelinger. I 1833 ble samlingen til Giuseppe Sossio på over 1200 artefakter overført til muséet. Den siste store tilføyelsen av gjenstander ble utført av Ernesto Schiaparelli, med artefakter han fant under sine utgravninger mellom 1900 og 1920.
Museumsbygningen ble reist spesielt for formålet i Via Accademia delle Szience 6, og selv om samlingen har blitt sterkt utvidet har den ikke blitt flyttet over i nye lokaler. Under andre verdenskrig ble noe av materialet flyttet til byen Aglié for å beskytte det.
Kjente artefakter
Blant de meste kjente artefaktene i muséet finner man:
Terror-toget
Terror-toget (originaltittel: Terror Train) er en amerikansk-kanadisk skrekkfilm fra 1980 regissert av Roger Spottiswoode (hans regidebut). Filmen foregår ombord på et tog leid av en gruppe college-studentet som skal feire nyttårsaften og avsluttet eksamen. I løpet av feiringen blir flere av dem drept av en mystisk morder. Etterhvert kobler de drapene med en hendelse som skjedde noen år tilbake. Hovedrollene spilles av Jamie Lee Curtis og Ben Johnson.
Handling
Tre år senere feirer studentene igjen nyttårsaften, denne gang ombord på et innleid tog for et langt kostymeparty etter vel overstått eksamen. Men toget har ikke engang forlatt perrongen før kompisgjengens gjøgler ender opp død med et sverd i magen. Ungdommene tror dette kun er en del av hans utkledning, og legger ikke merke til at en ukjent overtar hans kostyme. Toget tar fra perrongen og alt oppleves som fryd og gammen. Etter en stund blir en av dem funnet drept på toget. Siden dør flere og de skjønner omsider at deres liv er i fare og at det har noe å gjøre med den groteske spøken for tre år siden.
Økonomi og popularitet
Terror-toget ble en moderat publikumssuksess. Den innbrakte $8 millioner på amerikanske kinoer.
Produksjonskostnadene var på 3,5 millioner dollar.
Kritikerne
Den fikk lunken mottakelse av filmkritikerne, noe som gjenspeiles i at den bare har oppnådd 36 % på Rotten Tomatoes. Den amerikanske filmanmelderen Roger Ebert gav den 1 av 4 stjerner, mens Leonard Maltin gav den 2 av 4 stjerner.
Annet
Terror-toget er en grøsser innen slasher-sjangeren og ble lansert midt under denne subsjangerens storhetstid. Den har flere likhetstrekk med Halloween.
Fotnoter
<references group='lower-alpha'/>
Kazim
Kazim (russisk: Казы́м) er ei elv i Khanty-Mansia i Russland. Den ligger på Det vestsibirske lavland, og er ei høyre sideelv til Ob. Kazim er 659 kilometer lang, med et nedbørfelt på 35 600 km². Middelvannføringen er på 267 m³/s.
Tussviktunnelen
Tussviktunnelen er en 520 meter lang tunnel i Høyanger i Vestland. Den er en del av fylkesvei 55 og ligger på nordsiden av Sognefjorden.
Kazim
Byen Belojarskij ligger ved Kazim.
Kræklingen tunnel
Kræklingen tunnel er en 337 meter lang veitunnel i Sogndal i Vestland. Den er en del av fylkesvei 55 og ligger ved tettstedet Balestrand.
William L. Marcy
William Learned Marcy (født 12. desember 1786 i Southbridge i Massachusetts, død 4. juli 1857 i Ballston Spa i New York) var en amerikansk politiker og statsmann, kjent som senator og guvernør i staten New York, samt to perioder som henholdsvis krigsminister og utenriksminister i USA.
Biografi
Learned Marcy begynte sin karriere etter å ha blitt uteksaminert fra Brown University i 1808. Etter dette studerte han rettsvitenskap og praktiserte deretter som advokat i Troy i New York fra 1811. Etter dette deltok han i en kort periode under Den britisk-amerikanske krig, før han vendte tilbake som advokat (recorder) og som Controller i New York, to stillinger han praktiserte i ytterligere 15 år. I denne perioden ble han også involvert i den nasjonale politikken.
Fra 1829 til 1831 var Marcy utnevnt som meddommer ved New York Supreme Court, før han deretter ble utnevnt til Senatet som senator fra New York. Denne posisjonen beholdt Marcy helt til han ble valgt som delstatens guvernør i januar 1833. Han satt i tre perioder som guvernør, og gikk først av i desember 1838 etter å ha tapt omvalget til fordel for William H. Seward og Whig-partiet. Fra 1839 til 1842 ble han deretter utnevnt av president Martin Van Buren til medlem av Mexican Claims Commission, før han igjen returnerte til egen advokatpraksis.
Ministerposter
Marcy ble i mars 1845 utnevnt til landets neste krigsminister av president James K. Polk, en stilling han beholdt ut hele Polks periode, før han deretter igjen returnerte til sin egen advokatpraksis. Han stilte som demokratenes presidentkandidat i forkant av presidentvalget i 1852, men måtte se seg slått av Franklin Pierce. I mars 1853 ble Marcy utnevnt til landets neste utenriksminister av den nyvalgte presidenten Franklin Pierce. I ly av å være utenriksminister forhandlet han igjennom Gadsden-avtalen, som gav USA ytterligere 76 800 km² med landareal og som gjorde det mulig å bygge en transkontinental jernbane.
Han tjenestegjorde som utenriksminister ut hele perioden til president Pierce, og gikk av sammen med resten av kabinettet i begynnelsen av mars 1857. Marcy døde bare noen måneder senere den 4. juli 1857 i Ballston Spa i New York, i en alder av 70 år. Mount Marcy i Adirondack-fjella ble oppkalt etter han.
Springhare
Springhare (Pedetes capensis) er en gnager i springharefamilien, som lever i Afrika. Til tross for navnet er den ingen hare.
Springharen minner om en blandning av kenguru og hare. Den har lange ører, lange bakben og meget korte forben. Halen er kraftig og hårkledd, ytterste del av halen er svart.
Kroppslengde ca 40 cm, i tillegg er halen 35–45 cm, vekt ca 3 kg. Springharen er utbredt i tørre og halvtørre områder i det sørlige Afrika.
Audun Erlien
Audun Erlien (født 22. februar 1967 i Oslo) er en norsk musiker med bassgitar, gitar og elektronika som hovedinstrumenter. Han er kjent fra flere plateutgivelser i ulike sjangere.
Han er oppvokst i Tønsberg og har arbeidet som musiker siden 1985. Han har medvirket på en rekke plateinnspillinger med kjente norske og utenlandske musikere. På 1990-tallet var han fast medlem av Knut Reiersrud s band. Han har også vært medlem av bandet til Frode Alnæs, medlem av Nils Petter Molvær s band Khmer fra 1997 til 2002, medlem av trioen til Eivind Aarset, og medlem av kvintetten til Mathias Eick.
Han er også timelærer (universitetslektor) på Norges musikkhøgskole, der han underviser i instrumentet bassgitar.
Wiley-Blackwell
Wiley-Blackwell er et stort britisk-amerikansk akademisk forlag. Det oppstod i sin nåværende form da John Wiley & Sons overtok det tradisjonsrike forlaget Blackwell Publishing. Blackwells historie går tilbake til forlaget Blackwell's, grunnlagt av Benjamin Henry Blackwell i 1879.
Per 2013 utgir forlaget bl.a. rundt 1 500 vitenskapelige tidsskrifter og rundt 1 500 bøker årlig.
Kapell
Et kapell er et vigslet kirkehus eller et vigslet kirkerom som kan fungere som kirke for en del av et sogn, men som altså ikke er sognekirke. Typisk er vigslede mindre kirkehus og kirkerom som er avsatt til en begrenset form for gudstjeneste, som dåp og begravelse. Også vigslede rom og kirkehus som ikke er tilgjengelig for allmennheten (private eller offentlige) kan kalles kapell. Et frittstående kirkehus som ikke er sognekirke kan også kalles ei kapellkirke.
Varierende kristen bruk
Ordet kommer fra latin cappella, som betyr «liten kappe». Bakgrunnen for begrepet er at St. Martin av Tours ifølge legenden delte sin kappe (cappa) i to, og ga halvparten til en tigger utenfor Amiens. Den delen han beholdt, som da hadde blitt en cappella, ble etter hans død regnet som en relikvie. De frankiske kongene tok relikviet med i felt, og teltet hvor det ble oppbevart ble kalt for et cappella. Fra det 7. århundre ble det vanlig å bruke ordet om hellige rom som ikke var viglset som kirker.
Kapeller kan inngå som del av en kirke, noe som spesielt er vanlig i katolske kirker. Skikken med såkalte sidekapeller kommer fra middelalderen, da det ofte var behov for at mange prester skulle kunne feire messe samtidig. Man innviet da flere kapeller innenfor en og samme kirke slik at dette ble mulig. Kapeller er ofte viet til en annen helgen enn kirken de befinner seg i, noe som også gir mulighet til å markere spesielle forhold. Et typisk eksempel på dette er Westminsterkatedralen, hvor selve katedralen er viet til Kristi hellige blod, mens det er kapeller viet til skytshelgnene til forskjellige deler av De britiske øyer. I denne katedralen, som i de fleste større katolske kirker, er det også satt av et sakramentskapell hvor det konsekrerte nattverdsbrødet oppbevares i et tabernakel.
Det finnes også ofte kapeller innenfor visse institusjoner, som sykehus, skoler, fengsler og flyplasser, samt ombord på skip. I moderne tid har mange av disse kapellene allerede i utgangspunktet vært felles for flere kirkesamfunn, mens eldre kapeller ofte er opprettet spesielt for et kirkesamfunn. Disse lånes da ofte av andre kirkesamfunn når det er behov for det.
I Storbritannia har ordet kapell (chapel) også ofte blitt brukt om ethvert gudshus som tilhører et annet kirkesamfunn enn Den anglikanske kirke. Dermed har selv store katedraler offisielt vært omtalt som kapeller, selv om kirkesamfunnet som eier dem selv ikke har brukt denne betegnelsen. I takt med større religionsfrihet har denne bruken mer og mer falt bort, men man kan fortsatt støte på den.
Brukt om livssynsåpne seremonirom
Spesielt gravferdskapeller har i nyere tid i noen grad blitt livssynsåpne seremonirom, slik som Alfaset kapell eller Enebakk kapell. Noen kristne har protestert over at kapeller tilrettelegges for livssynsåpen bruk.
Andre betydninger
Ordet kapell kan også vise til et lite orkester eller en overbygning på et lasteplan.
Ett barn är fött
Ett barn är fött er et musikkalbum av Leif Strands Damkör og Jönköpings Sinfonietta. Musikken er arrangert av Leif Strand, som også dirigerer. Albumet kom ut på Naxos i 2006 og har nr. 8.570430.
Yue (stat)
Yue var en stat i Kina i Vår- og høstannalenes tid. Den utmerket seg ved den høye kvaliteten på dens metallarbeider, særlig hva gjelder sverd.
Hovedstaden Kuaiji (会稽) lå i nærheten av dagens Shaoxing.
Rival til kongedømmet Yue var nabostaten Wu, som under kong Fucha (regjerte 496-473 f.Kr.) strakk seg fra områdene sørt for Yangtzeelven til elvens midtre løp. Kong Fuchas motspiller var kong Goujian av Yue (regjerte 496–465 f.Kr.). Først ble Yue beseiret og kong Goujian tatt til fange og gjort til slave ved Wu-hoffet. Etter en tid ble han gitt friheten tilbake. Han sverget hevn, og en av hans ministre anbefalte Xi Shi, en av de fire skjønnheter. Xi Shi ble sendt som konkubine til Wu-kongen. Hun fikk Fucha til å forsømme sine embedsplikter, slik at han 18 år senere kunne beseires og drepes. I 473 f.Kr. erobret i alle fall kong Goujian av Yue nabostaten Wu, og flyttet sin hovedstad dit, til det nåværende Suzhou.
Tidlig i de stridende staters tid var Yue en av Kinas mektigste stater. Det skyldtes blant annet at både Yue og Wu lenge hadde hatt et velorganisert og disiplinert infanteri, og satset på det mens mange av de andre rikene i Kina fremdeles satset på de heller upraktiske hestetrukne stridsvogner.
Kong Goujian skal også ha brutt med forfedrenes moral. Opp til hans tid var det vanlig at eldre kvinner giftet seg med yngre menn, og eldre menn giftet seg med yngre kvinner. Denne skikken fungerte som en fødselsbegrensning. Dette systemet forbød Goujian, og fremmet en mer likeverdig ekteskapsalder slik at riket fikk en høyere fødselsrate.
Til slutt ble kongeriket Yue i 334 f.Kr., da regjert av sin siste konge Jiang (regjerte 355-334) annektert av staten Chu. En prins grunnla så riket Min-Yue, hvis konger skulle betrakte seg som nedstammende fra de gamle Yue-herskere, særlig fra kong Goujian.
Vemund Brekke Skard
Vemund Brekke Skard (født 11. september 1981) er en norsk fotballtrener og tidligere fotballspiller. Karrierens foreløpige høydepunkt var da han i 2006 spilte for Championship-klubben Ipswich Town. Han har etter dette spilt for ulike klubber i Norge og utlandet. Han har også prøvespilt for Ham-Kam, engelske Brentford FC og spanske Lleida.
Etter flere år som fysisk trener i Stabæk-systemet, returnerte Skard til hjemklubben Brumunddal Fotball som hovedtrener i 2018. Han har også vært på banen i én kamp som spiller i 2018-sesongen.
== Karriere som spiller ==
Abu al-Hasan
Abu al-Hasan (eller Abul Hasan) (født 1589, død ca 1630) var en av de mest kjente miniatyrmalerne fra det indiske mogulriket. Han var sønn av den persiske maleren Aqa Riza fra Herat, som levde ved hoffet til mogulkeiseren Akbar. Som barn arbeidet Abu al-Hasan for Akbar, og etter dennes død i 1605 for kunstskolene til Akbars sønn Jahangir. Jahngir ga ham tittelen Nadir-al-Zaman (Tidens under)
Karl Alpiger
Karl Alpiger (født 27. april 1961 i Wildhaus) er en tidligere sveitsisk alpinist.
I løpet av karrieren vant han fem utforrenn i verdenscupen. Under VM 1987 i Crans-Montana og VM 1989 i Vail tok han bronse i utfor. Etter at han la opp, har han blant annet jobbet som fjernsynskommentator. Han eier også en sportsforretning i Wildhaus.
4. serierunde i Tippeligaen 2009
4. serierunde i Tippeligaen 2009 startet onsdag 8. april klokken 18:00 med Start mot Rosenborg. Runden fortsatte med seks kamper mandag 13. april, fem kamper klokken 18:00 og én kamp klokken 20:00. Runden ble avsluttet tirsdag 14. april klokken 19:00 med Fredrikstad mot Stabæk.
Fullgjødsel
Fullgødsel er et registrert varemerke for et tresidig gjødsel bestående av delkomponentene nitrogen (N), fosfor (P) og kalium (K) produsert av Yara (tidligere Norsk Hydro). NPK-gjødsel overtok etterhvert den dominerende posisjonen Norgessalpeter (kalksalpeter) hadde blant Hydros nitrogenprodukter.
Per 2014 produseres årlig 500 000 tonn NPK-gjødsel, samt 200 000 tonn kalksalpeter ved Yara Glomfjord fabrikker. Ved Yara Porsgrunn er den årlige kapasiteten 2 mill. tonn NPK, samt 810 000 tonn kalksalpeter og 500 000 tonn ammoniakk.
Historie
Fullgjødselsproduksjonen var basert på Oddaprosessen som var utviklet av sjefskjemiker Erling Johnson ved Odda Smelteverk årene 1927-28. I 1930 fikk Hydro anledning til å studere prosessen, inkludert Johnsons forsøksprotokoller. Det ble innledet forhandlinger om å lisensiere prosessen, men Hydro krevde å få overdratt lisensrettigheten overfor utlandet, noe ledelsen i Odda ikke kunne godta. Samtidig som forhandlinger pågikk ble det satt igang forsøk på Hydros laboratorium på Rjukan, hvor en systematisk arbeidet for å omgå Johnsons patenter. I november 1931 søkte Olaf Jensen og Hydro om å få patent på en lignende NPK-prosess som innbefattet tilsetting av ammoniumnitrat som dannet et dobbeltsalt. Oddapatentene hadde også anbefalt tilsetting av ammoniumnitrat i prosessen, men ikke beskrevet selve dannelsen av dobbeltsaltet. I 1934 ble Hydros patentsøknad først innvilget, men etter klage fra Odda Smelteverk ble vedtaket opphevet i 1935, og Hydro nektet patent. På tross av dette startet Hydro produksjonen av Fullgjødsel uten lisens ved en forsøksfabrikk på Herøya i 1936 og ved fullgjødselfabrikken som startet opp i 1938. Høsten 1945 ble Hydro stevnet for retten for patentinngrep av Odda Smelteverk og Erling Johnson. Saken ble forlikt i 1947 ved at Hydro betalte Odda 175 000 kr, samt inngikk en 10-årig samarbeidsavtale der en åpnet for å kunne benytte hverandres patenter og erfaringer med fullgjødsel. I 1951 gikk også Hydros fullgjødselfabrikk over til å bruke den umodifiserte Oddaprosessen. I 1955 fikk Erling Johnson Norsk Hydros ærespris for arbeidet med Oddaprosessen. I 1955 ble også en NPK-fabrikk bygget ved Glomfjord fabrikker.
Wa (Ghana)
Wa er regionshovedstad og største by i Upper West Region i Ghana. Den er også sentrum for stammen wala, og var hjemmet til deres høvding, Wa-Na-høvdingen, inntil 1998.
Et stort flertall blant walaene er muslimer, og dette gjør Wa til den største ghanesiske byen som er dominert av islam.
Blant severdigheter finner man Wa-Na-palasset, et bymuseum, mange moskéer og en flodhestpark.
Vestredalen (Kvinesdal)
Vesterdalen er dalføret som går langs Kvina fra Liknes til Risnes og videre til Knaben gard og Knaben gruver.
Fylkesvei 465 går gjennom hele dalen, som krysses av Sørlandsbanen ved Storekvina. Ved Trelandsfoss ligger et gammelt tresliperi som produserte tremasse til papirindustrien. Fossen er også endestopp for laksens gytevandring i elva.
Saginaw County
Saginaw County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Shiawassee County i sør, Tuscola County i øst, Gratiot County i vest, Genesee County i sørøst, Clinton County i sørvest, Bay County i nordøst og mot Midland County i nordvest.
Saginaw Countys totale areal er 2 113 km² hvorav 18 km² er vann. I 2000 hadde fylket 210 039 innbyggere og administrasjonssenteret ligger i byen Saginaw.
Fylket ble grunnlagt i 1822 av land fra Oakland County og det har sitt navn etter en indiansk ord.
Valgobservatør
Valgobservatør er en person som kontrollerer at et valg skjer på riktig måte, og at det ikke forekommer valgfusk. Valgobservatører er oftest eksterne personer, som normalt ikke ville ha deltatt i det aktuelle valget.
Observatørene skal kontrollere perioden før valget, selve stemmegivningen, opptellingen av stemmene samt publiseringen av valgresultatet.
De fleste observatørene sendes ut i OSSEs regi, men også Europarådet, FN og EU deltar med valgobservatører. I Norge er det NORDEM (The Norwegian Resource Bank for Democracy and Human Rights) som rekrutterer, lærer opp og sender ut de fleste norske observatører som inngår i OSSEs team. NORDEM er fullfinansiert av UD og er en del av Flyktninghjelpen/NORCAP.
Norge
Valgobservatører kommenterte i 2009 at departementsansatte ikke kan stille til valg i Norge og at kandidater som stiller til valg kan sitte i valgstyrene. Etter valgene i 2009 og 2013 påpekte valgoservatører svakheter i den norske lovgivningen og valgordningen. OSSE påpekte at man i Norge plikter å stille til valg om man er nominert og ikke er medlem i et annet parti, noe som bryter med organisasjons- og ytringsfriheten. Valgobservatørene påpekte at det i Norge bare er mulig å stille til stortingsvalg som del av en liste, og enkeltkandidater kan ikke stille til valg uten å danne et parti. Selv om stortingsvalget bruker åpne lister må 50% endre stemmeseddelen for at det skal ha noen effekt, og ingen er derfor blitt valgt til Stortinget via preferansevalg.
Til valget i 2017 kom det 158 valgobservatører fra 32 forskjellige land.
Tina Bøttzau
Tina Nielsen Bøttzau (født 29. august 1971) dansk håndballspiller som deltok i de olympiske leker 1996 i Atlanta og 2000 i Sydney. Bøttzau ble olympisk mester i håndball under 1996 i Atlanta. Hun var med på det danske damelandslaget som vant håndballturneringen foran Sør-Korea og Ungarn.
Bøttzau ble verdensmester i håndball i 1997 i Tyskland.
Gylne tider – Nye møter med gamle helter
Boka ble utgitt av Damm i 2006 og inneholdt 34 portretter og møter med stjernene fra TV-serien. Boka ble skrevet av Øyvind Mund, Erling Arvola og Thomas Leikvoll.
Wa
Wa kan vise til:
Se også
Marquette University
Marquette University er et katolsk jesuittdrevet universitet i Milwaukee i delstaten Wisconsin i USA. Det ble opprettet i 1881. Det er oppkalt etter misjonæren pater Jacques Marquette.
På campus ligger St. Joan of Arc Chapel, en kirke som opprinnelig ble bygget i Frankrike på 1400-tallet, og som ble donert og oppført bit for vit i Milwaukee i 1966. Den er således den eldste europeiske bygning på den vestlige halvkule.
Skolene og collegene er:
Ved Marquette var det 11 548 studenter og 1 054 vitenskapelig ansatte i 2006, og skolepengene samme år var US$ 25 074, som er høyt for religiøse universiteter i USA.
Tidligere studenter omfatter tidligere forsvarsminister Les Aspin.
Wallace Fernando Pereira
Wallace Fernando Pereira, best kjent bare som Wallace, (født 29. oktober 1986) er en brasiliansk fotballspiller som fra sesongen 2010 spiller for den belgiske toppklubben Gent.
James Madison
James Madison (født, død 26. juni 1836 ) var USAs fjerde president. Han satt som president i to perioder, fra 1809 til 1817. Han er regnet som den viktigste forfatteren av USAs grunnlov. Han var også medforfatter sammen med John Jay og Alexander Hamilton av «Federalist Papers».
Biografi
Madison ble født i King George County i Virginia. Hans foreldre oberst James Madison sr (27. mars 1723 – 27. februar 1801) og Eleanor Rose «Nellie» Conway (9. januar 1731 – 11. februar 1829) var de velstående eierne av tobakkplantasjen i Orange County i Virginia, der Madison tilbrakte mesteparten av barneårene. I 1769 forlot han plantasjen for å studere på Princeton University (som het College of New Jersey frem til 1896). Han fullførte sin fireårs utdannelse på to år, men ble utmattet av arbeidspresset i prosessen. Da han ble frisk igjen, ble han protesjeen til Thomas Jefferson. I kraft av denne stillingen ble han en prominent figur i statspolitikken i Virginia, hjalp til med å skrive et utkast til deres religiøse frihetserklæring og overtalte Virginia til å gi sine nordvestlige territorier (som bestod hovedsakelig av dagens Ohio, Kentucky og Tennessee) til den kontinentale kongress.
Madison var 163 cm høy og veide 45 kg. Han var nasjonens korteste president og jevnlig syk. I 1794 giftet han seg med Dolley Payne Todd som gikk for å være like attraktiv og livlig som han var syk og asosial. Det var Dolley som er sterkest kreditert for rollen som førstedamen som en politisk alliert av presidenten.
Konstitusjons-konvensjonen
I 1780-årene hjalp Madison til med å overbevise de politiske lederne på den tiden om å sammenkalle en konvensjon for å erstatte de ineffektive konføderasjons-artiklene. Madison var den best forberedte delegaten ved konstitusjons-konvensjonen og hans innflytelse i Philadelphia i 1787 har fått noen historikere til å kalle ham «konstitusjonens far». Madison oppfordret til en sterk sentralisert styresmakt med en tokammers lovgivende forsamling. Da saken om hvordan statene skulle representeres i den nye kongressen kom opp, var Madison en av de sterkeste forkjemperne for statsrepresentasjon på grunnlag av befolkningsmengde. Hans notater fra konstitusjons-kongressen er de best dokumententerte nedtegnelsene vi har av tenkningen til det som Thomas Jefferson (som var i Frankrike på den tiden) kalte en «samling av semiguder».
De føderalistiske papirene
For å støtte ratifiseringen av konstitusjonen i delstaten New York, la Madison til side sine motforestillinger om å arbeide sammen med Alexander Hamilton og John Jay for å skrive de føderalistiske papirene som er regnet som samtidens kommentar på USAs konstitusjon. Madisons argumenter var sterkt påvirket av den politiske tankegangen til Charles de Secondat, baron de Montesquieu.
Dio
Dio var et amerikansk heavy metal-band med vokalist Ronnie James Dio som frontfigur.
James Madison
De føderalistiske papirene
Madison skrev 30 av de 85 essayene som utgjør de føderalistiske papirene, inkludert kanskje de to mest kjente, nummer ti og nummer femtien. Hans mest kjente del var i nummer femtien:
Dio
Begynnelsen
Bandet ble stiftet i oktober 1982 av vokalist Ronnie James Dio og trommeslager Vinny Appice, etter at begge hadde forlatt Black Sabbath samtidig, grunnet uoverensstemmelser med øvrige medlemmer. Ronnie var lei av å låne sitt talent til andre, – for så å ikke få noe igjen når dagen var omme, som han uttalte i en rekke intervjuer. Hans gamle kamerat, bassisten og skotten Jimmy Bain, som sammen med Ronnie hadde spilt i supergruppa Rainbow i 1970-årene, kom med nyheter om at han hadde gitarist til bandet. Det unge gitar-funnet Vivian Campbell ble valgt til fordel for storheter som Jake E. Lee og eks Thin Lizzy gitarist John Sykes. Dette var en stor kompliment til den unge iren som på denne tiden bare var 20 år gammel. Bain insisterte videre på at det var han selv som skulle spille bass.
Ronnie ønsket ikke at bandet skulle være et soloprosjekt, men en demokratisk enhet der alle parter var likeverdige. Navnet Dio ble foreslått av Ronnies hustru og bandets nye manager, Wendy Dio, som mente at Ronnies etternavn var synonymt med kvalitet. Dette med tanke på hans fortid som vokalist i både Rainbow og Black Sabbath, noe som ville gi bandet en «flying start». Dio spilte inn debutalbumet Holy Diver, som er å regne for en heavy-metal klassiker. Like etter albumet ble gitt ut gikk Dio til anskaffelse av keyboardist. Det var Ronnie selv som hadde spilt keyboard på Holy Diver, men for å unngå å bli «fanget» bak et keyboard på scenen ble Claude Schnell nytt medlem av bandet.
James Madison
Kongress-årene
Da konstitusjonen ble ratifisert, ble Madison valgt til Representantenes hus fra sin hjemstat Virginia og tjente fra den første til den fjerde kongressen og var medlem av det demokratisk-republikanske partiet i sin siste periode i kongressen. I 1789 foreslo han en pakke med tolv tillegg til konstitusjonen basert på et tidligere arbeid av George Mason. Tilleggene ble vedtatt 15. desember 1791. De siste ti tilleggene er kjent som Bill of Rights. Av de to første forslagene som ikke ble ratifisert i 1791, ble det andre etterhvert det 27. tillegget mer enn 200 år senere, i 1992.
Dio
Utskiftninger av personell
Senere har Dios besetning gjennomgått en mengde forandringer. Det lengste én oppstilling har holdt var fem år, i perioden 1994–1999. I ettertid ser man nok at bandet på de fleste måter er bygget opp rundt Ronnies kunstneriske visjoner. Derfor har «Dio» i praksis med årene blitt Ronnie James Dios band der han er den eneste som har vært med fra starten av. Likevel levnes det liten tvil om at bandets mange talentfulle medlemmer opp i gjennom tiden har fått frihet til å sette sitt særpreg på musikken.
James Madison
Kongress-årene
Madisons tid i Kongressen ble preget av hans ønske om å begrense makten til den føderale styresmakten. En hendelse som demonstrerer dette ønsket, er debatten om den første banken av De forente stater, hvor Madison og andre tilhengere av Thomas Jefferson tilbakeviste at den føderale styresmakten hadde makt til å danne sin egen bank.
Dio
Produksjon
Dio har gitt ut 10 studioalbum fra 1983 til 2004, og har i tillegg en rekke samlealbum og konsertalbum på samvittigheten. Bandet hadde sin storhetstid på 1980-tallet med skivene Holy Diver (1983), Last in Line (1984), Sacred Heart (1985), Intermission (1986) og Dream Evil (1987). Dio var også sentral som låtskrivere og produsent for et av hard rock-historiens største begivenheter, nemlig nødhjelpsprosjektet Hear 'n Aid med singelen Stars. Dette var hard rockens svar på We Are the World, som ble initiert av Vivian Campbell, da ingen av heavysjangerens artister ble invitert til USA for Africa.
James Madison
Kongress-årene
Debatten om de føderale myndighetenes makt i forhold til delstatenes, førte til dannelsen av de første amerikanske politiske partiene. Madison var viktig i dannelsen av det demokratisk-republikanske partiet. Medlemmene der støttet Jefferson og hadde sterk tro på begrenset sentralisert makt. Motstanderne til demokrat-republikanerne var føderalistpartiet som fulgte Hamilton og trodde på en sterk sentral makt.
Dio
1990-åra
Grunnet «grunge-periodens» inntog på 90-tallet, opplevde heavy-metal sjangeren store nedgangstider. Dio klarte likevel å overleve for en spesielt interessert fan-skare. Likevel ble bandet lagt på is i 1992 på ubestemt tid da det ble klart at Black Sabbath og Ronnie James Dio skulle gjenforenes. Dette samarbeidet ble kortvarig, da de samme samarbeidsproblemene dukket opp igjen. Dios musikk utover dette tiåret tok en ny retning, der lydbildet av de fleste ble oppfattet som dystert. Dette har ifølge Dio mye med hans egen sinnsstemning på denne tiden å gjøre, samtidig som bandets nye gitarist, Tracy G, med sin industrielle sound, spilte de gamle låtene på en utradisjonell måte. I år 2000, vendte bandets andre gitarist, Graig Goldy tilbake til Dio, og mye av den gamle sounden var på plass igjen.
James Madison
Kongress-årene
Madison forlot kongressen i 1797 og ble Jeffersons utenriksminister i 1801.
Dio
Oppstandelsen og slutten
Grunge-perioden gikk mot slutten og mange band som hadde klart å overleve de harde 90-åra kom ut av skapet igjen, som Iron Maiden, Judas Priest og Whitesnake. Dio kvitterte med konseptalbumet Magica og i 2002 med suksessalbumet Killing the Dragon, der gitarist Doug Aldrich medvirker. I 2005 kom konsert DVD-en Holy Diver – Live, der Holy Diver albumet for første gang i sin helhet blir framført live. Dio ble satt på pause i 2007 da det ble bestemt at Dio-utgaven av Black Sabbath skulle gjenforenes under navnet Heaven and Hell som også var navnet på Ronnies mest suksessrike plate med Sabbath.
2. departement
2. departement var i perioden 1814–1818 en av enhetene i den norske sentraladministrasjonen.
2. mars 1814 kunngjorde prins Christian Frederik at det skulle oppnevnes et regjeringsråd og et sentralt embetsverk. Dette skulle organiseres i fem departementer etter forbilde av det som i Danmark het kollegier. De fem departementene blei betegna ved tall, og 2. departement fikk ansvar for «samtlige til den indvortes Bestyrelse henhørende Sager», samt saker angående politi, telegraf, veier, post, skyss og sesjon.
I og med Grunnloven av 17. mai 1814 endra regjeringsrådet betegnelse til statsrådet.
30. november samme år (ved etableringa av unionen med Sverige) blei departementsordninga endra. Det skulle da være seks departement. Det meste av «indresaker» blei plassert i 4. departement, mens politi, skyss, vei og post blei tillagt 3. departement. 2. departement fikk etter dette ansvaret for juridiske spørsmål og rettsvesen.
Etter vedtak 17. november 1818 blei det ytterligere endringer i departementene fra 1. januar 1819. Vi fikk da departementsnavn av dagens type, altså etter saksfeltet.
Dio
Kuriositet
Dio betyr Gud på italiensk og bandnavnet har nok sin bakgrunn i familiens Italienske avstamning, samt et opprør mot hans «overreligiøse» oppvekst i et strengt katolsk miljø. Ronnie blir ofte kreditert for å ha oppfunnet det misforståtte tegnet «djevelhornene», et tegn der man vender handflaten mot publikum og lukker tommel, ringfinger og langfinger, mens lillefinger og pekefingeren står oppreist. Ronnie sier at han rett og slett «stjal» dette fra sin overtroiske bestemor, som var redd for trolldom og forhekselser. På tur igjennom byen, ville hun ofte vise dette tegn mot «onde øyne» eller «evil eyes». På godt norsk kan vel tegnet oversettes til «vik fra meg Satan!».
James Madison
Presidentskapet
Madison stilte til presidentvalget i 1808 på egen hånd og vant, stort sett på sin styrke i utenrikssaker i en tid da både Storbritannia og Frankrike stod på kanten av krig med USA. Begge landene blokkerte havnene til den andre og hindret handel med begge. I 1810 vedtok Kongressen å bryte relasjonene med land som ikke fjernet blokaden. Frankrike fjernet blokaden, Storbritannia gjorde ikke det.
I den påfølgende 1812-krigen vant britene tallrike seiere, inkludert en midlertidig okkupasjon av Washington, D.C. som tvang Madison til å flykte fra byen. Britene væpnet også indianere i vest, blant andre tilhengerne av Tecumseh. Ingen av sidene var særlig entusiastiske for krigen, men britene hadde lite å vinne, og i USA truet føderalistene i New England med å gå ut av unionen dersom krigen ikke tok slutt. I 1814 kom freden med Gent-traktaten. Slaget om New Orleans, hvor Andrew Jackson utmerket seg, ble utkjempet 15 dager etter at traktaten ble signert. Nyhetene nådde ikke Louisiana tidsnok fra Belgia. Den viktigste varige effekten for landets politiske ansikt var slutten på føderalist-partiet som ble regnet som forrædere da de motsatte seg krigen.
Det siste Madison gjorde før han gikk av som president, var å legge ned veto mot et vedtak om «interne forbedringer», inkludert veier, broer og kanaler:
Til tross for Madisons «siste kamp», ble såkalt valgflesk snart vanlig i USA.
Det skal sies at selv om Madison kun ville støtte interne forbedringsplaner gjennom konstitusjonelle tillegg, oppfordret han til varierte tiltak som han følte var «best utført under nasjonal autoritet,» inkludert føderal støtte for veier og kanaler som ville «binde de forskjellige delene av vår utvidede konføderasjon tettere sammen.»
Utnevnelser til høyesterett
Madison utnevnte de følgende dommerne til høyesterett:
Senere liv
Madisons portrett var på den amerikanske seddelen verdt 5000 dollar. Der var rundt tjue forskjellige varianter av 5000-dollarsedler som ble gitt ut mellom 1861 og 1846, og alle unntatt tre hadde James Madison.
Roddy Piper
Roderick George Toombs (født 17. april 1954 i Saskatoon, død 30. juli 2015 i Hollywood) var en canadisk wrestler, mest kjent under artistnavnet «Rowdy» Roddy Piper (også kjent som «Hot Rod»). Han wrestlet for World Wrestling Entertainment fra 1984 til 1996 med en pause på to år (1987 til 1989).
Toombs wrestlet for følgende organisasjoner:
Karrieren hans strakk seg over 35 år, og dette var en av grunnene til at han i 2005 ble innlemmet i WWEs Hall of fame.
Hann
En hann er et individ av hankjønn, til forskjell fra en hunn. For visse dyr finnes særskilte betegnelser for hannene, for eksempel hingst (hest), okse (storfe), hane (hønsefugl) og galte (gris).
Hos pattedyr og krypdyr skiller hannene seg fra hunnene ved at de har XY-kromosomer, til forskjell fra hunnenes to XX. Hos fugler og amfibier er forholdet omvendt, og hannene har XX og hunnene XY-kromosomer. For å redusere forvirringen bruker man betegnelsene ZZ hos hanner og ZW om hunner av blant disse dyrene.
Hos visse grupper av insekter, som gresshopper og kakerlakker, finnes bare en type kjønnskromosomer. Hos disse bestemmes kjønnet i stedet av om individet har et eller to av kromosomene. X alene eller X0 er en han og XX er en hun.
De fleste arter av bier og maur har ikke kjønnskromosomer i det hele tatt. Det som bestemmer kjønnet er om egget er befruktet eller ikke. Et befruktet egg gir opphav til et diploid individ med 32 kromosomer, som blir en hun. Et ubefruktet egg utvikler seg til et haploid individ med 16 kromosomer og blir en han.
Blant frøplanter snakker man om han- og hunplanter hos visse arter, såkalte tvebo-planter. Hunplanten er da den som har pistill der frøemnet dannes. Visse arter, f.eks. roser har i stedet særskilte han- og hunblomster på samme planten og er såkalte enbo-planter.
Det finnes også flere arter innen ulike dyregrupper der hunnen er den som skal imponere hannen med sine sekundære kjønnskarakterer og hos hannen har hannen derfor et mer diskret ytre. Hos de fleste pattedyr er hunnen mindre enn hannen. Hos fisker og insekter er hunnen normalt størst. Hos visse fiskearter kan hunnen være mer enn 100 ganger større enn hannen.
Symbolet for hannindivider
Symbolet for individer av hankjønn er ♂, altså en sirkel med en pil som peker på skrå oppover til høyre. Det er det samme tegnet som ble brukt for planeten Mars i eldre astronomi og for grunnstoffet jern i eldre kjemi. Symbolet er utviklet fra det opprinnelige som var en enkel, oppovervendt pil. Symbolet for hunnindivider var da en pil som pekte nedover, videreutviklet til ♀ eller venussymbolet.
Notts County FC
Notts County Football Club er en engelsk fotballklubb. Klubben ble stiftet i 1862, og var en av 12 klubber som startet The Football League i 1888. «The Magpies», som er kallenavnet til Notts County, spiller hjemmekampene sine på Meadow Lane i Nottingham. Byen Nottingham ligger i den engelske regionen Øst-Midlands, omtrent sju mil sør for Sheffield og åtte mil nordøst for Birmingham.